仇思達

仇思達，綽號無敵神駒，係網絡電臺「本土臺」臺長，前香港城市大學校董。

仇思達喺做城大校董嗰陣，搞過活動批評城大研究生會。到佢搞網臺嗰陣，就爆咗鄭松泰錄音，引起派系網上攻擊。

擔任城大校董時期
仇思達喺2012年11月15號成爲香港城市大學校董會成員研究生代表，任期一年。喺任內，仇思達搞過活動批評城大研究生會。佢喺2013年3月28號喺香港城市大學搞咗「光復城大」直播論壇，質疑城大研究生會多年嚟財政開支欠缺監管，同埋違憲拖選舉。仇思達話，當年佢發現個大選嘅委員會係由時任幹事會擔任，覺得有明顯嘅利益衝突，所以喺民主牆貼大字報表達意見。而喺選舉日之前，大選委員會宣布將選舉無限期押後，原因係有學生表達大選委員會嘅組成辦法對選舉會造成不公。仇思達又話，城大研究生會多次用公費舉辦蛇宴、遊船河呢啲佢覺得係小圈子活動嘅活動。佢再講，研究生部分須要返工，好少參加呢啲活動，而由城大研究生會成立以嚟冇評議會，財務開支欠缺監管。

搞網臺時期

爆鄭松泰錄音
2017年6月10號夜晚，仇思達喺佢個網臺爆熱血公民立法會議員鄭松泰嘅錄音。喺個錄音，鄭松泰話，梁頌恆、游蕙禎應該死，又話佢係同佢哋扮老友，因為大眾係白癡，以為佢自己同佢班人係本土派。錄音播出冇耐，唔同嘅派系喺網上互相攻擊。有好多人去咗鄭松泰個Facebook度鬧佢虛偽、侮辱選民。又有人話，支持鄭松泰。

榮譽
香港城市大學中文文學士。

著作
 《屹屹屹》。小明文創，2017年。

連出去 

網絡電臺臺長
香港城市大學校董